О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
№ 255


Взето с Протокол № 29 от редовно заседание на Общински съвет – Чепеларе, проведено на 31.07.2025 година.


ОТНОСНО: Предложение за приемане на Наредба за изменение и допълнение на Наредба за чистота и опазване на околната среда в Община Чепеларе.

[bookmark: _GoBack]

Общински съвет – Чепеларе като изслуша предложението на кмета на общината, постоянните комисии по  „Бюджет и финанси“ и „Общинска собственост, устройство на територията, инфраструктура и екология“ и след станалите разисквания на основание чл. 21, ал. 1, т. 23 и ал. 2 от Закона за местното самоуправление и местната администрация във връзка с чл. 8 от Закона за нормативните актове, при спазване на изискванията на чл. 75, ал. 2 и чл. 76, чл. 79 от АПК и чл. 11, ал. 3 и чл. 15, ал. 1, чл. 26 и чл. 28. ал. 1 от Закона за нормативните актове:

        Р   Е   Ш   И:


Общински съвет – Чепеларе

Приема Наредба за изменение и допълнение на Наредба за чистота и опазване на околната среда в Община Чепеларе на Общински съвет – Чепеларе, приета с Решение 78 от 28.02.2008 г. на Общински съвет – Чепеларе

§ 1. Изменя се и се допълва чл. 75, ал. 1, както следва:
(1) Лицата, нарушили разпоредбите на тази Наредба, както и лицата, допуснали извършването на такива нарушения се наказват с глоба в размер от 10 лева/5,11 € до 1000 лева/511,31 €, а при повторно нарушение с глоба в двоен размер или временно лишаване от правото да упражняват определена дейност.

§ 2. Изменя се и се допълва чл. 78, както следва:
Чл.78 На длъжностните лица, на които е възложено установяване на нарушенията по Наредбата, за неизпълнение на произтичащите от това нарушения се налага глоба в размер до 50 лева/25,56 €.
	
§ 3. Наредбата за изменение и допълнение на Наредба за чистотата и опазването на околната среда в община Чепеларе е приета с Решение № 255 от 31.07.2025 г. на Общински съвет – Чепеларе и влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.





Общ брой на общинските съветници: 13
Гласували: 12

Ангел Николов – „ЗА“                                                    д-р Лилия Милина - „ЗА“
Анета Пашалиева - „ЗА“                                                 Петя Касабова - „ОТСЪСТВА“                                 
Асен Хаджиев - „ЗА“                                                       Радомира Йорданова - „ЗА“                                  
Весела Хаджиева Русенова - „ЗА“                                 Славка Чакърова - „ЗА“
Димитър Герджиков - „ЗА                                              Стоян Андреев – „ЗА“
Екатерина Петрова - „ЗА“                                               Филип Делисивков - „ЗА“                                 
Елка Ангьозова - „ЗА“                                                     

“ЗА”- 12;
“ПРОТИВ”- 0;
“ВЪЗДЪРЖАЛ СЕ”- 0;

